ઉપરોક્ત માર્કીંગ પદ્ધતિ જોતા ખ્યાલ આવે છે કે ટેક્નોલોજીના કોઇ ‘કહેવાતા’ જાણકારે બોર્ડના સદસ્યોને ગુંચવણમા નાખ્યા છે. ‘કહેવાતા જાણકાર’ શબ્દ લખવાનું કારણ એ કે ઉપર જણાવ્યા મુજબ ‘Not Attempted’ ઓપ્શન રાખવાનો તાર્કીક દૃષ્ટિએ કોઇ મતલબ જ નથી. ફક્ત અને ફક્ત વિદ્યાર્થીઓને મુંઝવણમા મુકવા અને આ પ્રકારનો ઓપ્શન ફરજિયાત પસંદ કરવામા વિદ્યાર્થીઓનો સમય બગાડવાની જ વાત છે. આ કોઇ એવી બાબત પણ નથી કે જે ટેક્નિકલી શક્ય ન હોય. પ્રોગ્રામીંગના એકદમ નાના કોડ વડે એ પ્રકારની વ્યવસ્થા કરી શકાય કે જો કોઇ પ્રશ્ન વિદ્યાર્થી એટમ્પ ન કરે તો પણ સિસ્ટમ તેને સમજી શકે પણ જ્યારે બોર્ડના સદસ્યો પાસે જ કોઇ ટેક્નિકલ જ્ઞાન ન હોય અને વ્યવસ્થિત ટેક્નિકલ માણસોનો ભેટો ન થતો હોય ત્યારે વિદ્યાર્થીઓએ આ પ્રકારની સમસ્યાઓનો સામનો કરવો જ રહ્યો.